ঈদে এপার বাংলার অভিনেত্রীদের সঙ্গে শাকিবের গান হিট!

ওয়েব ডেস্ক: সদ্য শাকিব খানের(Shakib Khan) জন্মদিনে মুক্তি পাওয়া ‘চাঁদমামা'(Chandmama) গানটি রীতিমতো ঝড় তুলেছে। গানটিতে শাকিব খানের সঙ্গে এপার বাংলার চলচ্চিত্র শিল্পী নুসরাত জাহানের(Nusrat Jahan) রসায়ন নজর কেড়েছে দর্শকদের। তবে নুসরাতের পোশাক নিয়ে কিছু ভারতীয় অনুরাগী সমালোচনা করেছেন। তাদের মতে, নুসরাতের পোশাক ক্যাটরিনা কাইফের ‘কালা চশমা’ গানের পোশাকের অনুকরণে তৈরি। এছাড়াও, শাকিব খানের ‘তুফান’ ছবির ‘লাগে উরা ধুরা’ গানটি শাহরুখ খানের ‘ডাঙ্কি’ ছবির ‘লুটপুট গ্যায়া’ গানের সঙ্গে মিলে যায় বলে অভিযোগ উঠেছে।

‘তুফান’ ছবিতে শাকিব খানের সঙ্গে মিমি চক্রবর্তীর(Mimi Chakraborty) আইটেম ডান্স(Item Dance) ‘লাগে উরা ধুরা’ এবং ‘দুষ্টু কোকিল’ গান দুটি ব্যাপক জনপ্রিয়তা পেয়েছে। ‘চাঁদমামা’ গানটিও মুক্তির মাত্র ১৭ ঘণ্টার মধ্যে ১.১ মিলিয়ন ভিউ পেয়েছে। প্রযোজনা সংস্থার ইউটিউব চ্যানেলে গানটি প্রকাশ করা হয়েছে। এখন দেখার বিষয়, গানটি ১০০ বা ২০০ মিলিয়ন ভিউ ছুঁতে পারে কি না।

আরও পড়ুন:ঈদের চমক: কি কারনে ১.৭২ লক্ষ টাকার ‘সিকন্দর’ এর টিকিট কিনলেন সলমন ভক্ত?

‘বরবাদ’ ছবিতে শাকিব খানের সঙ্গে ইধিকা পালের(Idhika Pal) একটি গানও মুক্তি পেয়েছে, যা বাংলাদেশে সুপারহিট হয়েছে। এই ঈদে দর্শনা বণিকের সঙ্গে ‘অন্তরাত্মা’ ছবিতেও দেখা যাবে শাকিব খানকে। টলিউডের বিভিন্ন নায়িকার সঙ্গে শাকিব খানের রসায়ন দর্শকদের মনে জায়গা করে নিয়েছে।